ร้านนี้เป็นร้านที่ไม่อยู่ไม่ไกลบ้านมาก แต่ก็ไม่ค่อยได้มาทานจนลืมว่าทำไมไม่ค่อยได้มาทานนะ วันนี้ขับรถผ่านเลยต้องขอมาแวะหน่อย ร้านนี้เป็นร้านเน้นอาหารซีฟู้ตหลากหลายเมนูเลยค่ะ เหมาะกับการมาทานแบบครอบครัว มีอาหารเยอะหลากหลาย ทั้งอาหารประเภททะเลเผา นึ่ง ย่าง และอาหารที่เป็นกับข้าว หรือพวกยำต่างๆที่ไม่ทะเลก็มีให้เลือกหลายเมนู

พิกัติของร้านอยู่ที่ถนนอ่อนนุชค่ะ อยู่ตรงข้ามกับวัดยาง ถ้าขับรถมาถึงก็เลี้ยวเข้ามาที่ร้านมีลานจอดรถและมีพนักงานคอยช่วยเหลือดีในระดับนึง แต่ว่าที่จอดไม่เยอะมาก ถ้ามาในวันที่แขกเยอะๆบางครั้งต้องฝากกุญแจ
บรรยากาศและการบริการที่นี่
ร้านนี้เป็นร้านติดถนนใหญ่ร้านก็เลยออกชิวๆชมวิวถนน (ไม่รู้วิวอะไรนะ แหะๆ) แต่ก็สบายดีค่ะ ไม่ได้ฝุ่นควันขนาดนั้น แต่ภายในร้านยังไม่ค่อยสะอาดมากนัก ที่ร้านมี 2 โซนมีโซนห้องแอร์กับโซนไม่มีแอร์ด้านนอก แต่ตรงที่มีแอร์ที่ไม่ได้เยอะมาก วันนี้เลยมานั่งข้างนอกค่ะ การบริการที่นี่ส่วนตัวคิดว่าพนักงานน่ารักค่ะ ตั้งใจบริการแต่ก็ไม่ได้พิธีรีตรองอ่ะค่ะ สบายๆ คอยแนะนำดีแล้วก็ยิ้มแย้มแจ่มใส ยกเว้นบางสถานการณ์น้องก็งงๆนะ คือวันนี้สั่งหอยเชลล์อบเนยไปด้วย อีกแป๊บก็เดินมาบอกว่าหมดเลยเปลี่ยนเมนูสั่ง พอสั่งไปไม่นานน้องเดินมาเสิร์ฟหอยเชลล์นี่คืออะไร555 แต่ไม่ซีเรียสค่ะพอเข้าใจ ทานเสร็จที่ร้านเสริฟสับปะรดให้ทานฟรีด้วยค่ะ

เมนูที่สั่งวันนี้
- ฉู่ฉี่กุ้ง
เมนูนี้จริงๆทำรสชาติค่อนข้างดี รสชาติเข้มข้น หอมเครื่องฉู่ฉี่ แต่กุ้งตัวเล็กไปหน่อยมีไม่กี่ตัวเอง แล้วที่สำคัญคือวันนี้ครั้งแรกที่พนักงานยกมาเสิร์ฟเราก็นั่งทานๆไปปรากฎว่าพอพยายามดึงกุ้งออกจากหาง คือ กุ้งมันไม่สุกอ่ะ เลยต้องส่งกลับไปทำใหม่ ก็เงิบนิดๆ คือ ไม่ได้สั่งกุ้งแช่น้ำปลาที่จะเตรียมใจทานกุ้งดิบ รสชาติจานนี้ให้ 3 ดาวค่ะ
- ปลากระพงนึ่งมะนาว
เมนูนี้ปลาสดใช้ได้ไม่คาว แต่รสชาติยังไม่ค่อยโอเค คือ เหมือนเอาปลาไปนึ่งไว้แล้วราดน้ำซุปรสจืดๆเปรี้ยวอ่อนๆ แล้วก็ตักพริกราดมาให้ ซึ่งอย่างที่เห็นคือ พริกน้อย เลยรสชาติไม่จัดจ้านเลยค่ะ ไม่ได้เป็นอย่างที่คิดไว้ว่าอยากให้มีนรสจัดๆเผ็ดๆ กระเทียมๆอ่ะ แต่ก็พอทานได้ค่ะ แค่รสยังไม่ใช่ ให้ 2 ดาวเนอะ ><
- ยำสามกรอบ
จานนี้เรียกว่าผิดหวังค่ะ คือ มันไม่มีอะไรในจานนี้เลยที่กรอบอ่ะ ปลาหมึกเค้าใช้ปลาหมึกสดไปทอดเลยไม่กรอบอันนี้พอให้อภัยนะ แต่กระเพาะปลาไม่กรอบอันนี้เริ่มจะไม่ค่อยโอเค มีกรอบอย่างเดียวคือ เม็ดมะม่วงซึ่งมันก็ต้องกรอบอยู่แล้ว ส่วนน้ำยำรสชาติปานกลางหนักเค็มไปหน่อย ไม่ค่อยเผ็ดค่ะ จานนี้ส่วนตัวไม่ค่อยแนะนำ
- หอยหวานเผา
หอยก็เผาดีได้มาตรฐาน แห้งๆดีค่ะ แต่น้ำจิ้มซีฟู้ตไม่ค่อยอร่อย เค็มไปนิดนึง
- น้ำพริกไข่ปู
รสชาติน้ำพริกโอเคนะคะ ไม่เผ็ดมาก แต่ก็มีรสเปรี้ยวๆเค็มๆเหมือนจะครบรสสุดแล้วในวันนี้ที่ทานทั้งหมด ผักก็สดใช้ได้ค่ะ 

โดยภาพรวมวันนี้รสชาติไม่ค่อยประทับใจมากนัก อยากให้จัดจ้านกว่านี้นิดนึงเนอะ บางทีดูรีบทำมากเกินไปหน่อยทั้งกุ้งก็ยังไม่สุกดีไม่ควรเอามาเสริฟ ส่วนปลากระพงเนี่ยสละเวลาตั้งใจปรุงกว่านี้น่าจะดีเลยล่ะค่ะ เพราะปลาเองก็ใช้ได้นะ แต่รสชาจิมันพังเลย 
ราคาวันนี้ก็ 1,500 กว่าบาท ทาน 4 คนกับรสชาติที่ได้รับยังไม่ค่อยประทับใจค่ะ